**ILTAKOULU RY**

**PÖYTÄKIRJA**

**HALLITUKSEN KOKOUS 2/2018**

**Paikka: Päätalo RH C1**

**Aika: maanantai 29.1.2018 klo 15.00**

Paikalla:

Aino Kattilakoski, puheenjohtaja

Juho Matinlauri, sihteeri

Fiija Maunula

Petra Pieskä, *poistui klo 17.17*

Aino Myllymäki

Rita Klemola

Olivia Din Belle

Terhi Lintumaa, *poistui klo 17.44*

Suvi Nieminen

Emma Tuomela, *poistui klo 17.32*

Saara Hildén

1. Kokouksen avaaminen

Avataan kokous ajassa 15.14.

1. Kokouksen laillisuus ja päätösvaltaisuus

Todetaan kokous lailliseksi ja päätösvaltaiseksi.

1. Kokouksen pöytäkirjantarkastajien valinta

Valitaan kokouksen pöytäkirjantarkastajiksi Olivia Din Belle ja Aino Myllymäki.

1. Kokouksen esityslistan hyväksyminen

Ehdotetaan, että esityslistaan tehdään seuraavat muutokset: *Koulutuspolitiikka* siirretään kohdaksi 12 ja käsitellään ekskursio sen yhteydessä, *Kehitysyhteistyö ja kansainvälisyys* siirretään kohdaksi 14, *Tiedotus* siirretään kohdaksi 15 ja *Kulttuuri* jätetään käsittelemättä. Menneisiin tapahtumiin lisätään *HVK 20.-21.1.* ja tuleviin tapahtumiin lisätään *Talviurheilupäivä Interaktion kanssa 22.2.*

Hyväksytään muutokset ja esityslista.

1. Ilmoitusasiat ja posti

Postia ei ole tullut. Palautelomakkeen kautta on tullut viestejä: yhdessä oli positiivinen sävy, toisessa vaadittiin asiallisempaa julkikuvaa ja kolmannessa toivottiin lisää matalan kynnyksen toimintaa.

1. Talous
   1. Taloustilanne

Iltakoulun tilillä on 9635 euroa. Ensimmäiset valmennuskurssimaksut ovat tulleet.

* 1. Laskut ja korvaukset

Laskuja ei ole tullut. Fiija Maunula esittää, että korvataan Saara Hildénille 55,00 euroa Kyykän MM-kilpailujen osallistumismaksusta, Aino Kattilakoskelle 20,00 euroa yhdistysrekisterin muutosilmoituksen maksusta, Taru Turkialle 15,95 euroa pullatiistaista ja Essi Salovaaralle 8,49 euroa Staabin roskiksesta. Hyväksytään esitys.

1. Edustustilaisuudet

Aino Kattilakoski esittää, että jatketaan korvausten osalta aiempaa käytäntöä, eli muiden ainejärjestöjen vuosijuhlille osallistumisesta korvataan puolet illalliskortin hinnasta ja neljäsosa matkakuluista halvimman kulkuvälineen mukaan. Hyväksytään esitys.

1. Vuoden 2017 toimintakertomus ja tilinpäätös

Toimintakertomusta ja tilinpäätöstä viimeistellään ja ne liitetään osaksi Tamyn toiminta-avustusta.

1. Avustushakemukset
   1. Tamyn toiminta-avustus

Tamyn toiminta-avustushaun määräaika on 2. maaliskuuta. Roope Tukia tekee alustavan hakemuksen tammikuun loppuun mennessä ja Aino Kattilakoski viimeistelee sen. Asiakirjojen valmistuttua hallitus allekirjoittaa ne ja Aino Kattilakoski lähettää ne Tamyn järjestösihteerille.

* 1. SYYn toiminta-avustus

Toiminta-avustuksen edellytyksenä on SYY-yhteyshenkilön nimeäminen. Aino Kattilakoski esittää, että haetaan 600 euron suuruinen toiminta-avustus ja hallitus valmistelee kevätkokoukseen SYY-yhteyshenkilön nimeämistä. Hyväksytään esitys.

1. Menneet tapahtumat
   1. Vierailu kehitysvammaisten palvelukeskuksessa 14.1.

Vierailu oli erittäin onnistunut ja siitä saatiin hyvää palautetta. Yhteistyötä suunnitellaan myös jatkossa. Vierailuun osallistui 5 hallituksen jäsentä.

* 1. Nuorten Agenda 2030 presidentinvaalipaneeli 17.1.

Tapahtuma järjestettiin Linnassa. Iltakoulu oli auttamassa tapahtuman järjestelyissä ja vastasi aloituspuheenvuorosta. Osallistujia oli yli 20, mutta yleisöä olisi toivottu enemmänkin.

* 1. Pool Party 18.1.

Tapahtuma järjestettiin YTHS:n saunalla ja siitä on saatu hyvää palautetta. Ohjelmaan sisältyi poliittisen aliaksen pelaamista. Sauna oli erityisen suosittu. Osallistujia oli noin 50.

* 1. Kyykkäharjoitukset 25.1.

Tapahtuma järjestettiin Sorsapuistossa ja se sujui hyvin huonosta ilmasta huolimatta. Osallistujia oli 8.

* 1. Maisteri-iltamat 25.1.

Tapahtuma järjestettiin Mallashovissa. Siitä on tullut kehuja ja sitä jatketaan. Osallistujia oli noin 15.

* 1. HVK 20.-21.1.

Tapahtuma järjestettiin Ylöjärvellä Antaverkassa. Budjetti oli 300 euroa, jolla kustannettiin mökki ja ruoat. Tapahtumassa käytiin läpi Iltakoulun toimintakyselyn palaute ja pohdittiin toiminnan parantamista ensi vuodelle. Lisäksi ryhmäydyttiin uuden hallituksen kesken. Tapahtuma oli onnistunut, mutta edellisen hallituksen vähäinen osallistujamäärä jäi harmittamaan. Osallistujia oli 16, joista yöksi jäi 13 henkilöä.

1. Tulevat tapahtumat
   1. Järjestöstartti 30.1.

Tapahtumassa on tärkeää infoa järjestötoiminnasta, joten osallistumista suositellaan hallituksen jäsenille.

* 1. Ranska-sitsit 1.2.

Tapahtuma järjestetään Klubi 57:llä klo 19.30. Ilmoittautuneita on 72. Alkuruokana on patonkia, pääruokana makaronia ja pestoa ja jälkiruokana ranskanpastilleja shottilaseissa. Interaktio toimii apuna ruoan valmistamisessa. Juomana on siideriä, olutta ja light-colaa. Laulujohtajina toimivat Iida Tani ja Essi Salovaara. Aino Myllymäki esittää, että tapahtuman budjetti nostetaan 900 euroon, koska osallistujamäärä on arvioitua suurempi. Hyväksytään esitys.

* 1. IK goes RHPS 3.2.

Iltakoulu järjestää kulttuurivierailun The Rocky Horror Picture Show -elokuvanäytökseen Arthouse Cinema Niagarassa. Liput 8 euroa.

* 1. Akateemisen kyykän MM-kisat 10.2.

Saara Hildén rekrytoi joukkuetta ja tiedottaa tapahtumasta.

* 1. Talvitapahtuma Interaktion kanssa 22.2.

Tapahtuman järjestelyt ovat vielä vaiheessa. Tapahtuman sisällöksi tarkentuu myöhemmin hankipallo tai talviurheilupäivä.

* 1. Iltakoulun aktiivitapaaminen

Tapahtumassa voi keskustella kaikesta järjestötoimintaan liittyvästä ja se on tarkoitettu Iltakoulun eri järjestöissä toimiville aktiiveille. Perinteisesti järjestetty noin neljä kertaa vuodessa, eli kerran periodissa. Aino Kattilakoski selvittää ajankohdan Doodlen avulla.

* 1. Muut tulevat tapahtumat

1. JKY:n kv-nyyttärit 5.2. klo 18.
2. Matalan kynnyksen lautapelitapahtuma 15.2. Tapahtuman sijainti selvitetään pian. Rita Klemola esittää, että tapahtuman budjetti on 20 euroa. Hyväksytään esitys.
3. Harjoitteluinfo TENin ja TAYKin kanssa alustavasti 22.2. Tapahtuma on kokonaan englanniksi.
4. Huminat 28.2. Klubilla. Iltakoulu hoitaa tapahtuman rahaliikenteen ja yhteydenpidon Klubiin. Rita Klemola esittää, nettilipun hinta on 3,30 euroa. Hyväksytään esitys.
5. Lavatanssit 15.3. Esitetään muille järjestöille, että Iltakoulu ei ota päävastuuta.
6. St. Patricks -sitsit 22.3. Messukylän työväentalolla.
7. Vappumökki alustavasti 20.-21.4.
8. Koulutuspolitiikka ja ekskursio

Edellisistä jäsenistä Vera Järvenreuna ja Sanni Suikkanen ovat halukkaita jatkamaan valtio-opin paikoilla opetusneuvostossa. Hakemuksia on tullut Maarika Kujaselta, Antti Similtä ja Milja Tomilta. Hakemuksia on tullut enemmän, kuin paikkoja on täytettäväksi. Valinnassa otetaan huomioon sukupuolijakauma ja se, onko tehtävässä toiminut jo aiemmin. Petra Pieskä esittää, että valtio-opin paikoille opetusneuvostoon valitaan jäseniksi Maarika Kujanen ja Antti Simi sekä varajäseniksi Vera Järvenreuna ja Sanni Suikkanen. Hyväksytään esitys.

Edellisistä jäsenistä Riku Viitamäki on halukas jatkamaan kv-politiikan paikalla opetusneuvostossa. Hakemuksia on tullut Yeti Kakolta ja Elisa Palmiselta. Hakemusten jälkeen jää vielä yksi avoin paikka täytettäväksi. Juho Matinlauri ilmoittaa kokouksessa halukkuutensa avoimeen paikkaan ja jäävää itsensä asian käsittelystä. Petra Pieskä esittää, että kv-politiikan paikoille opetusneuvostoon valitaan jäseniksi Yeti Kakko ja Elisa Palminen sekä varajäseniksi Riku Viitamäki ja Juho Matinlauri. Hyväksytään esitys.

Ekskursion suunnittelu on vielä kesken. Anneli Jäätteenmäki, Liisa Jaakonsaari ja Nils Torvalds ovat vastanneet, että vierailuryhmät ovat täynnä, mutta tapaavat mahdolliselle ekskursiolle osallistuvia mielellään. Loput kyselyt on myös laitettu, mutta toistaiseksi vastauksia ei ole tullut. Petra Pieskä esittää, että varavaihtoehto ekskursiokohteeksi on Pietari. Hyväksytään esitys.

1. Yhdenvertaisuus

Tamyyn on otettu yhteyttä häirintäyhdyshenkilöihin liittyen. Heidän suosituksensa on, että nämä henkilöt koulutettaisiin, jotta näillä olisi riittävä osaaminen toimia tehtävässä. Aino Kattilakoski ja Terhi Lintumaa tapaavat Tamyn häirintäyhdyshenkilöä asian tiimoilta.

Terhi Lintumaa esittää, että hallituksen jäsenet osallistuvat koulutukseen, kun Tamy järjestää sen seuraavan kerran. Hyväksytään esitys. Petra Pieskä esittää, että ennen koulutusta häirintäyhdyshenkilöiden sijaan tapahtumissa toimivat toistaiseksi tukihenkilöt. Hyväksytään esitys.

*Petra Pieskä poistui kokouksesta klo 17.17.*

1. Kehitysyhteistyö ja kansainvälisyys

Tulevia tapahtumia Kv-nyyttärit 5.2. ja Kv-sitsit 20.2. Sitsien lipunmyynti alkaa 7.2. LFC-opiskelijat suunnittelevat omaa järjestötoimintaa.

*Emma Tuomela poistui kokouksesta klo 17.32.*

1. Tiedotus

Hallituksen jäsenet saavat pian tunnuksen Iltakoulun Twitter-tiliin. Suunnitteilla on myös hallituksen jäsenten esittelykierros Instagramiin. Hallituksen jäsenten esittelyt lisätään nettisivuille, kun Terhi Lintumaa saa kaikilta vastaukset lähettämiinsä kysymyksiin. Vaaliveikkaukseen osallistui 44 vastaajaa. Voittaja julkistetaan sitseillä 1.2. Terhi Lintumaa esittää palkinnon budjetiksi 15 euroa. Hyväksytään esitys.

*Terhi Lintumaa poistui kokouksesta klo 17.44.*

1. Varainhankinta ja valmennuskurssi

Tiikerihain kanssa on neuvoteltu 400 euron sponsorisopimus. Doriksen kanssa on neuvoteltu 600 euron sponsorisopimus. Arttu Rintanen neuvottelee kolmannesta 400 euron sponsorisopimuksesta Doriksen omistajan uuden ravintolan ja Mallashovin kanssa. Näistä toinen tullaan hyväksymään.

Aino Kattilakoski ehdottaa valmennuskurssin mainosbudjetiksi 80 euroa. Hyväksytään esitys.

1. Ainejärjestötila ja tutorointi

Olivia Din Belle kertoo saamastaan palautteesta, että osa opiskelijoista kokee aj-tilaan tulemisen vaikeana. Ennen edellisen hallituksen päättämien hankintojen ostamista odotamme T3 rakenne-ehdotusta, jotta aj-tilan sijainti varmistuu. Olivia Din Belle esittää, että aj-tilan siivoamisesta sovitaan Doodlen avulla. Hyväksytään esitys. Aino Kattilakoski esittää, että aj-tilaan ostetaan toimistotarvikkeita. Hyväksytään esitys. Juho Matinlauri esittää, että kahvipöydän liinat uusitaan. Hyväksytään esitys.

Tutorhaku alkaa pian. Aino Kattilakoski esittää, että tutor-koulutuksessa otetaan vahvemmin huomioon koulutuspolitiikka ja syrjinnänvastaisuus. Hyväksytään esitys.

1. Työelämä- ja alumnitoiminta

Interaktion kanssa on suunniteltu yhteistä työelämätapahtumaa.

1. Liikunta

HVK-viikonloppuna syntyi idea osallistumisesta puolimaratoniin. Valmistautuminen siihen aloitetaan yhteislenkkeilyllä. Ehdotetaan Interaktiolle yhteisen luistelutapahtuman järjestämistä 13.2. ja jos tämä järjestyy, 22.2. voisi olla Iltakoulun oma liikuntatapahtuma.

Työväen Ampujien lentopallojaostolle on tehty oma kannatusbiisi, joka tulee pian jakoon.

1. Muut esille tulevat asiat

Ei muita esille tulevia asioita.

1. Seuraavan kokouksen ajankohta

Aino Kattilakoski esittää, että seuraavan kokouksen ajankohta päätetään Doodlella. Hyväksytään esitys.

1. Kokouksen päättäminen

Päätetään kokous ajassa 18.14.

Aino Kattilakoski, puheenjohtaja Juho Matinlauri, sihteeri

Olivia Din Belle, pöytäkirjantarkastaja Aino Myllymäki, pöytäkirjantarkastaja